Cwiṭ acemma kan, kra i yellan d lweḥc, yewweḍ-d ɣer ddaw n ṭṭejra-nni, taqcict-nni ḥersen-tt-id waman n tasa, tenna-as i yemma-s: «A yemma amek ara xedmeɣ, a yemma amek ara xedmeɣ», tenna-as yemma-s: «Gger-d aman n tassa-nni ɣer umeẓẓuɣ-iw ad belɛen», taqcict tserreḥ-asen ɣlin ɣef claɣem n yizem. dɣa yenna-as: «Emmm a ttwerwatt, ima tekkat lehwa, ima teԑmer ṭṭejra-agi, ali kan a taweṭṭuft?».Tuli tweṭṭuft-nni tesselfeɣ-itt teqcict-nni, rjan rjan ad d-tuɣal tweṭṭuft ur d-tuɣal ara, yenna-as yizem: «Ali kan ay-azrem», Mi yuli yezwar di tmeṭṭut-nni isum-itt almi i tt-id-iḍegger ɣer lqaԑa, yeqqel-d iṣub-d ɣer lqaԑa ur iqeddem ara ɣer teqcict-nni, taqcict tettnezih deg-sen. Imi i d-teɣli tmeṭṭut-nni, ferqen-tt, tenṭaq tewtult tenna-asen: «Laԑnaya-nwen ečč-t yuk ayen yellan deg-s, ǧǧet-iyi-d kan ayen yellan deg uԑebbuḍ-is, tameṭṭut tṛuḥ s tadist, dɣa kksen-d agrud-nni fkan-as-t i tewtult, mbeԑd tenna-asen: «Win yeččan aksum ad iyi-d-yefk iɣes», tawtult ad teṭṭef iɣes, ad d-tekkes adif yellan deg-s ad teẓmi ɣer lḥaǧa ad as-tessemcaḥ i ugrud-nni. Mi yuli wass, ucanen d lewḥucnni ṛuḥen, tṣub-d teqcict-nni tenna-as tewtult: «Ṣṣub-d ṣṣub-d a tin umi tefreɣ ternayi», tennaas: «Ugadeɣ ad iyi-teččem am yemma», tenna-as tewtult: «Lukan ad kem-ččeɣ kemmi, tili ččiɣ wagi yellan deg yirebbi-w», dɣa tṣṣub-d, tenna-as tewtult-nni: «Ax adif- agi anda tewḍeḍ semceḥ-as i gmam», Taqcict tewwi gma-s anda tewweḍ ad d-teṭṭef adif-nni ad as-tesemceḥ i gma-s, akken almi meqqer uqcic-nni.